Agaetė

Agaetė () – miestelis ir savivaldybė Ispanijoje, Kanaruose, Gran Kanarijos salos šiaurinės vakarinėje dalyje, šalia Atlanto vandenyno kranto. Iki Agaetės ateina greitkelis GC-2 iš Las Palmaso, šakojasi keliai į La Aldea de San Nikolasą, El Sao. Šalia įsikūręs Puerto de las Nieveso uostas, iš kurio plaukia keltas į Tenerifę. Verčiamasi žemės ūkiu (daugiausia citrusų auginimu), žvejyba, turizmu.

Yra Švč. Mergelės Marijos Nekaltojo Prasidėjimo bažnyčia, Šv. Sebastijono vienuolynas, Poeto, La Ramos muziejai, botanikos sodas, Maipes de Aribos nekropolis (archeologijos paminklas). Į pietus nuo Agaetės prasideda Tamadabos gamtos parkas su pušynais, vaizdingais kalnais ir skardžiais.

 Istorija 
Vietovardis greičiausiai kanarietiškos kilmės, sietas su berberų kalbų žodžiu aǐgaǐte „ėriukas“,Wölfel, Dominik Josef (1965). Monumenta Linguae Canariae. Die Kanarischen Sprachdenkmäler. Eine Studie Zur Vor- und Frühgeschichte Weißafrikas. Graz: Akademische Druc. kitų autorių pavadinimas verstas kaip „uola“Álvarez Delgado, Juan (1949). «Algunos topónimos de Agaete». El Museo Canario (Las Palmas de Gran Canaria: El Museo Canario) (9): 27-36. arba „duburys, baseinas, slėnis“.Reyes García, Ignacio (2012). Ínsuloamaziq. Diccionario histórico-etimológico del amaziq insular (Canarias). Fondo de Cultura Ínsuloamaziq.

Agaetė ispanų įkurta 1481 m.

 Savivaldybė 
Agaetės savivaldybė užima 44,5 km² plotą, 2023 m. gyveno 5593 gyventojai.AGAETE: in Las Palmas (Canarias), citypopulation.de

Be Agaetės miestelio į savivaldybę patenka šios didesnės gyvenvietės (gyventojų skaičius 2023 m.):INE

 Valje de Agaetė (918)
 Puerto de las Nievesas (757)
 El Riskas (178)
 Los Ljanosas (108)


 Galerija 

 Šaltiniai 

Kategorija:Kanarų miestai